**SVEUČILIŠTE U ZAGREBU**

**MUZIČKA AKADEMIJA**

Trg Republike Hrvatske12

|  |  |
| --- | --- |
| KLASA: | 402-01/25-23/03 |
| URBROJ: | 251-79-1/1-25-01 |

Zagreb, 26.8. 2025.

Temeljem članka 17. stavak 5. Statuta Muzičke akademije te čl. 58., čl. 74. st.1 te čl. 81. st. 1 Kolektivnog ugovora za znanost i visoko obrazovanje (NN 9/2019), donosim

**O D L U K U**

## **o punom nastavnom opterećenju nastavnika i suradnika i odstupanjima od standardnog ponderiranja pojedinih oblika nastave na Muzičkoj akademiji**

**I.** U ak. god. 2025./2026. određujem elemente standardne i fleksibilne podjele radnog opterećenja nastavnika i suradnika u stalnom radnom odnosu, kako slijedi:

**A. standardna i fleksibilna podjela radnog vremena**

**1.** Obveze nastavnika i suradnika u stalnom radnom odnosu utvrđuju se u okviru 40-satnog radnog tjedna ili 1800 efektivnih radnih sati godišnje (puno radno vrijeme).

**1.1.** Obveze na umjetničko-nastavnim i znanstveno-nastavnim radnim mjestima dijele se na:

1. Standardne obveze u nastavi od 45% radnog vremena (moguće je fleksibilno normiranje od najmanje 27% do najviše 63% radnog vremena).
2. Standardne obveze umjetničko-istraživačkog ili znanstveno-istraživačkog rada od 45% radnog vremena (moguće je fleksibilno normiranje od najmanje 27% do najviše 63% radnog vremena).
3. Obveze institucijskog doprinosa i administrativnih poslova od 10% radnog vremena.

**1.2.** Nastavne obveze na nastavnim radnim mjestima dijele se na:

1. Standardne obveze u nastavi od 67,5% radnog vremena (moguće je fleksibilno normiranje od najmanje 55% do najviše 90% radnog vremena)
2. Standardne obveze istraživačkom i stručnom radu od 22,5% radnog vremena (moguće je fleksibilno normiranje do najviše 35%).
3. Obveze institucijskog doprinosa i administrativnih poslova od 10% radnog vremena.

**1.3.** Obveze na suradničkim radnim mjestima asistenata dijele se na:

1. Standardne obveze u nastavi od 22,5% radnog vremena (moguće je fleksibilno normiranje od najmanje 22,5% do najviše 25% radnog vremena).
2. Obveze umjetničko-istraživačkog ili znanstveno-istraživačkog rada temeljem projekata od prosječno 67,5% radnog vremena (moguće je fleksibilno normiranje od najmanje 65% do najviše 67,5% radnog vremena).
3. Obveze institucijskog doprinosa i administrativnih poslova od 10% radnog vremena.

**1.4.** Obveze na suradničkim radnim mjestima poslijedoktoranada dijele se na:

1. Standardne obveze u nastavi od 33,8% radnog vremena (moguće je fleksibilno normiranje od najmanje 33,8% do najviše 40% radnog vremena).
2. Obveze umjetničko-istraživačkog ili znanstveno-istraživačkog rada temeljem projekata od prosječno 56,2% radnog vremena (moguće je fleksibilno normiranje od najmanje 50% do najviše 56,2% radnog vremena).
3. Obveze institucijskog doprinosa i administrativnih poslova od 10% radnog vremena.

**1.5.** Dekan za svaku akademsku godinu te za svakog nastavnika i suradnika donosi pojedinačnu odluku o kompoziciji radnog opterećenja koja uključuje i količinu kontakt sati.

**1.6.** U skladu s čl. 58., čl. 74. st.1 te čl. 81. st. 1 Kolektivnog ugovora za znanost i visoko obrazovanje (NN 9/2019), a obzirom na narav umjetničke nastave glazbe koja se izvodi na Muzičkoj akademiji te mogućnosti i potrebe Akademije, utvrđuje se sljedeći način ponderiranja oblika umjetničke nastave za zaposlenike Muzičke akademije:

Standardni ekvivalent potrebnih radnih sati na Muzičkoj akademiji po 1 kontakt-satu u okviru redovnog radnog vremena uključujući i neizravne nastavne aktivnosti koji ulaze u nastavni dio ukupnog radnog vremena, iznosi:

A) u individualnoj umjetničkoj mentorskoj nastavi glazbe (individualna umjetnička mentorska nastava kompozicije, dirigiranja, instrumenta, pjevanja, korepeticije i klavira obligatno) te grupnoj teorijskoj umjetničkoj nastavi glavnih predmeta struke:

1. u predavanju 3,375 radnih sati

2. u seminarima 2,5315 radnih sati

3. u vježbama 1,6875 radnih sati

B) u grupnoj umjetničkoj mentorskoj nastavi glazbe (komorna glazba, umjetnički praktikumi, teorijska umjetnička nastava ostalih predmeta koji nisu obuhvaćeni st. A, pedagoško-metodička grupna nastava, nastava ansambala):

1. u predavanju 2,7 radnih sati

2. u seminarima 2,025 radnih sati

3. u vježbama 1,35 radnih sati

**B. podjela radnog vremena rukovodećih radnih mjesta**

**1.** Obveza nastavnika koji obavlja dužnost dekana ili prorektora iznosi 20% standardne obveze u nastavi, a prodekana 50% standardne obveze u nastavi.

**II.** U ak. god. 2025./2026. određujem nastavno opterećenje nastavnika i suradnika u vanjskoj suradnji kako slijedi:

**1**. Nastavnici i suradnici koji nisu u stalnom radnom odnosu dužni su održati tjednu nastavu prema satnici koja će se na temelju provjere nastave za ak. god. 2025./2026. utvrditi ugovorom o djelu. Maksimalna tjedna nastavna satnica iznosi 12 sati.

**2.** Umirovljenim nastavnicima Muzičke akademije, temeljem ugovora o djelu, može se dodijeliti najviše 2 sata tjedno. Izuzetno, uz posebnu odluku dekana, nastavna satnica može iznositi 4 sata tjedno.

**3.** Visina nastavnog sata isplaćivat će se sukladno Odluci dekana KLASA: 121 - 15 / 21 - 1 / 32, URBROJ:251-79-1-21-1, od 28.09.2021., a do donošenja nove Odluke.

**III.** Stupanjem na snagu ove odluke prestaje važiti Odluka dekana KLASA: 402-01/24-23/03, URBROJ: 251-79-1/1-24-01, od 7.10.2024.

.

**IV.** Ova Odluka stupa na snagu danom donošenja.

D e k a n:

prof. art. Igor Lešnik